Steak 'n' Steak- FREE Double ’n Cheese ’n Fries
CLICK HERE to join the Steak 'n' Steak eClub and get a FREE Double ’n Cheese ’n Fries you will get a FREE Specialty Milkshake on your birthday 4 vakbonde reg om SAL-pakkette te aanvaar | Netwerk24
Deur Elvira Wood 02 Julie 2020 16:17
Vier vakbonde het aangedui dat hulle bereid is om vrywillige skeidingspakkette te aanvaar wat die Suid-Afrikaanse Lugdiens bied. Foto: Twitter
Die departement van openbare ondernemings het Donderdag in ’n verklaring gesê Solidariteit, die National Transport Movement, die vervoerwerkersvakbond Satawu, die Aviation Union of Southern Africa en verteenwoordigers van werkers wat nie vakbondlede is nie, het laat weet hul lede is bereid om die pakkette te aanvaar.
Die pakkette kan die oomblik wat die SAL se sakereddingsplan aanvaar word, aan werknemers aangebied word.
Die lugdiens se krediteure stem op 14 Julie oor die reddingsplan.
Die departement van openbare ondernemings het reeds op 25 Junie aangekondig dat “finale” vrywillige skeidingspakkette aan werknemers van die lugdiens aangebied is.
Die pakkette bestaan uit die minimum wat die wet voorskryf – naamlik een week se vergoeding vir elke jaar gewerk – maar sal bereken word op grond van salarisse met ’n 5,9%-verhoging wat terugwerkend in werking gestel sal word. Die verhoging is in November verlede jaar beding, maar nie ingestel nie omdat die lugdiens in Desember in sakeredding geplaas is.
LEES OOK: ‘Finale pakkette’ vir SAL se werknemers aangebied
Numsa, die Suid-Afrikaanse Kajuitpersoneelvereniging (Sacca) en die SAL-vlieëniersvereniging (Saapa) het egter reeds aangedui dat hul lede nie die pakkette sal aanvaar nie.
Die departement sê in sy verklaring dat die sakeredders na verwagting ’n hersiene sakereddingsplan op 7 Julie ter tafel gaan lê.
Die jongste aankondiging deur die departement volg kort na nóg ’n verklaring Donderdagoggend vroeg waarin die regering opnuut druk op vakbonde en krediteure plaas om die vrywillige skeidingspakkette te aanvaar en die reddingsplan te steun.
“Alle SAL-belanghebbendes wat in ’n posisie is om ’n sakereddingsplan te ondersteun of te verwerp, moet besef dat sakeredding ’n beter uitkoms as likwidasie bied.”
Meer oor: Solidariteit | Suid-Afrikaanse Lugdiens | Pravin Gordhan | Vlak 4 | Inperking | Covid-19 | Koronavirus | Sakeredding | Staat Van Inperking | Lugdienste